wickkiey/tamil-wikipedia-chunked huggingface dataset:
# ஒதியமலைப் படுகொலைகள்

**ஒதியமலைப் படுகொலைகள்** (*Othiyamalai massacre*) இலங்கையின் வடக்கு மாகாணம், முல்லைத்தீவு மாவட்டத்தில் உள்ள ஒதியமலை என்ற கிராமத்தில் இலங்கைத் தரைப்படையினரால் மேற்கொள்ளப்பட்டன. 1984 டிசம்பர் 2 ஞாயிற்றுக்கிழமை அதிகாலையில் பதவிய இராணுவ முகாமில் இருந்து நெடுங்கேணிக்கு 5 கி.மீ. தூரத்தில் அமைந்துள்ள ஒதியமலைக் கிராமத்திற்குள் புகுந்த கிட்டத்தட்ட 30 இராணுவத்தினர் அக்கிராமத்திலுள்ள வீடுகளில் இருந்த ஆண்களை மட்டும் தனியான ஓர் இடத்திற்கு கூட்டிச் சென்று சுட்டுப் படுகொலை செய்தனர். இவ்வாறு 27 ஆண்கள் கொல்லப்பட்டனர். மேலும் 5 ஆண்களைத் தம்முடன் கூட்டிச் சென்றனர். ஆனாலும், இவர்கள் பின்னர் வீடு திரும்பவில்லை.
# ஒதியமலைப் படுகொலைகள்

## நிகழ்வு

பன்னாட்டு மன்னிப்பு அவையின் அறிக்கையில், நிகழ்வை நேரில் கண்ட சாட்சியங்கள் பதியப்பட்டுள்ளன.
# உயிரி உணர்திறன் அமைப்புகள்

**உயிரி உணர்திறன் அமைப்புகள்(biosensors)** என்பவை, ஒரு உயிரியல் மூலக்கூறினை இயல்வேதி உணர்வியுடன்(physico chemical detector) இணைத்து, அதனுடன் ஒரு வேதிப்பொருள் ஏற்படுத்தும் வினை அடிப்படையில், அவ்வேதிப்பொருளின் அளவினைக் கண்டறிய உதவும் அமைப்புகளாகும்.  
திசுக்கள், நுண்ணுயிரிகள், உள்ளுறுப்புகள், செல் ஏற்பிகள்(cell receptors), ஆன்டிபாடிகள், நியூக்ளிக் அமிலங்கள், போன்ற நுட்பமான உயிரி மூலக்க்கூறுகளைக் கொண்டு இவை உருவாக்கப்படுகின்றன. உயிரியல் ரீதியில் நுட்பமான இத்தகைய மூலக்கூறுகளை உயிரி-பொறியியல்(Biological Engineering) மூலமாக உருவாகிட இயலுகிறது.  
ஆற்றல் மாற்றிகள் அல்லது உணர்விகள் என்பவை, ஒரு வகையான குறியீட்டலைகளை(signals) மற்றொரு வகையாக மாற்ற உதவுபவையாகும். ஒளியியல், அழுத்த மின்னியல்(piezo electric), மின் வேதியியல், மின்வேதி ஒளிர்வியல்(electrochemoluminescence) போன்ற பண்புகளைச் சார்ந்து இவ்வாற்றல் மாற்றிகள் செயல்படுகின்றன. இத்தகைய உணர்திறன் அமைப்புகளுக்கு மின்னணு செயலிகள் (Electronic processor) மற்றும் குறியீட்டலை செயலிகள் அடிப்படையிலான உணர்திறன் செயல்படுத்தும் சாதனங்கள் அவசியமாக உள்ளன,
# உயிரி உணர்திறன் அமைப்புகள்

### **உணர்திறன் அமைப்பு:**

ஒரு உயிரி உணர்திறன் அமைப்பானது இயல்பாகவே ஒரு உயிரி அங்கிகரிக்கும் பகுதி (bio-recognition site), உயிரி ஆற்றல் மாற்றி அமைப்பு(bio-transducer component), மற்றும் (குறியீட்டலை உயர்த்தி, செயலி, திரை இவற்றை உள்ளாடக்கிய) ஒரு மின்னணு அமைப்பு போன்ற அலகுகளைக் கொண்டதாக உள்ளது. இதில் உயிரி-ஏற்பி(bio-receptor) என்றழைக்கப்படும் அங்கிகரிக்கும் பகுதியானது நுண்ணுயிரிகளிலுள்ள உயிர்மூலக்கூறுகளை ஏற்பதன் மூலமாகவோ, அல்லது வினைபொருள்(analyte) முன்னிலையில் ஏற்படும் வேதிவினைகளின் மூலமாக உருவாகும் விளைபொருட்களை ஏற்பதன் மூலமாகவோ உணர்திறனைப் பெறுகின்றன.உயிரி உணர்திறனமைப்புகளை உருவாக்குவதற்கான முக்கிய நோக்கம் உயிரியல் மாதிரிகள் பெறப்படும்போது, முதல் நிலையிலேயே எளிதான மற்றும் வேகமான ஆய்வுக்கு மாதிரியை உட்படுத்தி அதன் தரத்தைக் கண்டறிவதாகும்.
# உயிரி உணர்திறன் அமைப்புகள்

### **பயன்கள்:**

- இரத்த சர்க்கரை அளவிடல்
- உணவுத் தர ஆய்வு
- டி ஆக்ஸி ரிபோ நியூக்ளிக் அமில உணர்திறன் அமைப்புகள்
- நுண்ணுயிரி அடிப்படையிலான உணர்திறன் அமைப்புகள்
- ஓஸோன் உணர்திறன் அமைப்புகள்
- மாற்றிட புற்றுநோய் செல் உணர்திறன் அமைப்புகள்
# எக்சாயைதராக்சிபென்சீன் திரிசு ஆக்சலேட்டு

**எக்சாயைதராக்சிபென்சீன் திரிசு ஆக்சலேட்டு** (*Hexahydroxybenzene trisoxalate*) என்பது C<sub>12</sub>O<sub>12</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கார்பனுடைய ஆக்சைடு வகைச் சேர்மமான இதன் மூலக்கூற்றில், ஆறு ஐதரசன் அணுக்கள் மூன்று ஆக்சலேட்டு குழுக்களால் இடப்பெயர்ச்சி செய்யப்பட்ட ஒரு பென்சீன் உள்ளகம் உள்ளது. பென்சீன்யெக்சால் மற்றும் ஆக்சாலிக் அமிலத்தின் ஆறுமடிப்பு எசுத்தராக இதைப் பார்க்க முடியும்.  
எச்.எசு.வெர்ட்டெர் மற்றும் ஆர்.தொமினிக் ஆகியோர் 1967 ஆம் ஆண்டு இதைக் கண்டறிந்தனர்.
# விக்கிப்பீடியா:Statistics/December 2018

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# போச்சம்பள்ளி சந்தை

**போச்சம்பள்ளி சந்தை** என்பது தமிழ்நாட்டின், கிருட்டிணகிரி மாவட்டம், போச்சம்பள்ளியில் உள்ள 125 ஆண்டுகளுக்கு முற்பட்ட பழமையான ஒரு வாரசந்தையாகும். இது தமிழ்நாட்டின் இரண்டாவது மிகப்பெரிய வாரச்சந்தை என்று கூறப்படுகிறது. இந்த சந்தையானது 18 ஏக்கர் பரப்பளவில் 10,000 கடைகளுடன் செயல்படுகிறது. இந்த வாரச்சந்தையில் கடுகு, சீரகத்தில் இருந்து சிறுதானியங்கள், நவதானியங்கள், காய்கறிகள், கீரைகள், அரிசிவகைகள், பழங்கள், வீட்டு உபயோகப் பொருட்கள், ஆடு, மாடு, கோழி, வேளாண் இரும்பு கருவிகள், மூங்கில் கூடைகள், முறம், பாய், மண் கலங்கள், துணிமணிகள், பாத்திரங்கள், மின்னணு பொருட்கள் என அனைத்துப் பொருட்களும் விற்கப்படுகின்றன. தமிழ் நாட்டில் வேரெந்த சந்தையிலும் இல்லாத சிறப்பாக இங்கு தங்கம், வெள்ளி ஆகியவையும் விற்பனை செய்யப்படுகின்றன. இந்த வாரச்சந்தை ஞாயிற்றுக்கிழமைகளில் நடைபெறுகிறது. இந்த சந்தைக்கு கிருட்டிணகிரி மாவட்டத்தில் போச்சம்பள்ளி, பாளேத்தோட்டம் (வாழைத் தோட்டம்), புளியம்பட்டி, புதுவயலூர், கரடியூர், புலியூர், அரசம்பட்டி, கூச்சானூர், ஆனந்தூர், கல்லாவி, சாத்தூர், காவேரிப்பட்டணம் போன்ற சுற்றுவட்டார ஊர்களிலிலிருந்து விவசாயிகள் தங்கள் விளைபொருட்களை சந்தைக்கு கொண்டுவந்து விற்கின்றனர், மேலும் தமிழகத்தின் பல்வேறு மாவட்டங்களில் இருந்தும், அருகிலுள்ள ஆந்திரம், கர்நாடகம் போன்ற மாநிலங்களில் இருந்து வணிகர்கள், வேளாண் மக்களும் இந்த சந்தைக்கு வந்து தங்களுக்குத் தேவையான பொருட்களை வாங்கிச் செல்கின்றனர்.
# வயநாடு பாரம்பரிய அருங்காட்சியகம்

**வயநாடு பாரம்பரிய அருங்காட்சியகம்** (*Wayanad Heritage Museum*) இந்தியாவின் கேரளா மாநிலத்திலுள்ள வயநாடு மாவட்டம் சுல்தான் பத்தேரிக்கு 12 கி.மீ. தொலைவில் இருக்கும் அம்பாலாவயல் கிராமத்தில் அமைந்துள்ளது . மாவட்ட சுற்றுலா மேம்பாட்டு கவுன்சில் மூலம் அருங்காட்சியகம் நிர்வகிக்கப்படுகிறது. பழங்குடிகளின் நினைவுச்சின்னங்கள் மற்றும் கலைப்பொருட்கள் இங்கு காட்சிப்படுத்தப்பட்டுள்ளன. வெரசுமிருதி, கோத்ராசுருமிதி, தேவாசுமிருதி, சீவாசுமிருதி என நான்கு பிரிவுகளாக அருங்காட்சியகம் பிரிக்கப்பட்டுள்ளது. கற்காலம் தொடங்கி 17 ஆம் நூற்றாண்டு வரையிலான காலத்தைச் சேர்ந்த பல்வேறு வகையான தொல் பொருட்கள் இப்பிரிவுகள் ஒவ்வொன்றிலும் சேகரித்து காட்சிப்படுத்தப்பட்டுள்ளன. சாதாரண பழங்குடியினர் வாழ்வில் பயன்படுத்தப்பட்ட கலைப்பொருட்கள் உட்பட, நினைவுச்சின்னங்கள் கற்களால் அலங்கரிக்கப்பட்ட வீரர்களின் கல்லறைகள், மற்றும் சுடுமண் சிலைகள் உட்பட்ட தொல்லியற் பொருட்கள் இவற்றில் அடங்கும்.
# இரவீந்தரா அருங்காட்சியகம்

**இரவீந்தரா அருங்காட்சியகம்** (*Rabindra Museum*) இந்தியாவின் மேற்கு வங்காள மாநிலத்திலுள்ள காலிம்போங்கு மலை வாழிடத்திற்கு அருகில் அமைந்துள்ள முங்பூ நகரில் அமைந்துள்ளது. குயினைன் ஆய்வாளர் எம். எம். சென்னின் மனைவியும், கவிஞரும் நாவலாசிரியருமான மைத்ரேயி தேவியின் அழைப்பிற்கு இணங்கி, கவிஞர் இரவீந்தரநாத் தாகூர் 1938 மற்றும் 1939 ஆம் ஆண்டுகளில் இங்கு தங்கியிருந்தார் .  
2011 ஆம் ஆண்டு ஏப்ரல் மாதம் 13 ஆம் நாள் வீசிய புயலால் ஒரு மரம் விழுந்து அருங்காட்சியகம் பழுதடைந்தது .
.
# சோம்மிலெட் வினை

**சோம்மிலெட் வினை** (*Sommelet reaction*) என்பது எக்சா அமீன் மற்றும் நீரைப் பயன்படுத்தி பென்சைல் ஆலைடை ஓர் ஆல்டிகைடாக மாற்றுவதற்கு உதவும் வினையாகும்  
:.  
இவ்வினை கார்பனின் முறையான ஓர் ஆக்சிசனேற்ற வினையாகும் . தொடர்புடைய குரோங்கே ஆல்டிகைடு தொகுப்புவினையில் பிரிடினும் பாரா-நைட்ரசோடைமெத்திலனிலினும் இணைக்கப்பட்டு ஆக்சிசனேற்ற முகவராக பயன்படுத்தப்படுகிறது.  
அமீன்கள் மற்றும் ஆலைடுகளிலிருந்து ஆல்டிகைடுகளைத் தயாரிப்பதற்கு இந்த வினை பயனுள்ளதாக இருக்கிறது என்பது நிருபிக்கப்பட்டுள்ளது. இவ்வினையின் மூலம் பல்வேறு வகையான அரோமாட்டிக் பல்லினவளைய ஆல்டிகைடுகள், சில அலிபாட்டிக் ஆல்டிகைடுகள் மற்றும் அமீன்கள் தயாரிக்கப்படுகின்றன.
# மதுருகா நகராட்சி அருங்காட்சியகம்

**மதுருகா நகராட்சி அருங்காட்சியகம்** (*Madruga Municipal Museum* ) கியூபாவின் மத்துருகா நகரிலுள்ள 25 ஆவது நிழற்சாலையில் அமைந்துள்ளது. இந்த அருங்காட்சியகம் 1982 ஆம் ஆஂண்டு பிப்ரவரி மாதம் 12 ஆம் நாளில் நிறுவப்பட்டது .  
2018 ஆம் ஆண்டு அக்டோபர் மாதம் 20 ஆம் நாளிலிருந்து இந்த நகராட்சி அருங்காட்சியகம் மரியா மெர்சிடெசு கார்சியா சாண்டனா என்ற பெயரால் அழைக்கப்பட்டு வருகிறது.  
வரலாற்று தொகுப்புகள், ஆயுதங்கள் மற்றும் அலங்காரக் கலைப் பொருட்கள் ஆகியவை சேகரிக்கப்பட்டு இங்கு வைக்கப்பட்டுள்ளன.
# டோ கியுங்சோ

**டோ கியுங் சோ** (பிறப்பு: சனவரி 12, 1993) ஒரு தென் கொரியா நாட்டு பாடகர் மற்றும் நடிகர் ஆவார். இவர் 2012 ஆம் ஆண்டு முதல் எக்சோ என்ற பாடல் குழுவுடன் சேர்ந்து பல பாடல்கள் பாடிவருகின்றார். கார்ட் (2014), ரூம் ந.7 (2017), சுவிங் கிண்ட்ஸ் (2018) போன்ற திரைப்படங்களிலும் நடித்துள்ளார்.
# விக்கிப்பீடியா:Statistics/weekly/2-Dec-2018
| 227 | 2.24.213.180 | 0 | 1 | 0 | 0 | 0 | 0 | 0 | 1 | 1 |  |
| 228 | 2405:204:7204:8935:6C8A:2A93:452E:B9FF | 0 | 1 | 0 | 0 | 0 | 0 | 0 | 1 | 1 |  |
| 229 | 2409:4072:80C:222D:4482:749A:7172:5431 | 0 | 1 | 0 | 0 | 0 | 0 | 0 | 1 | 0 |  |
| 230 | 2405:204:7106:CD77:282E:229:C1E5:3BC5 | 0 | 1 | 0 | 0 | 0 | 0 | 0 | 1 | 542 |  |
| 231 | Manasan | 0 | 1 | 0 | 0 | 0 | 0 | 0 | 1 | 12 |  |
| 232 | 27.62.50.169 | 0 | 1 | 0 | 0 | 0 | 0 | 0 | 1 | 3 |  |
| 233 | 157.46.85.9 | 0 | 1 | 0 | 0 | 0 | 0 | 0 | 1 | 20 |  |
| 234 | Meenbas16 | 0 | 1 | 0 | 0 | 0 | 0 | 0 | 1 | 185 |  |
| 235 | 117.213.109.21 | 0 | 1 | 0 | 0 | 0 | 0 | 0 | 1 | 1 |  |
| 236 | 2409:4072:89A:7CB:0:0:2663:70A5 | 0 | 1 | 0 | 0 | 0 | 0 | 0 | 1 | 41 |  |
| 237 | MANIKANDAN3372 | 0 | 1 | 0 | 0 | 0 | 0 | 0 | 1 | 0 |  |
| 238 | 2409:4072:6387:592C:0:0:7A5:10A4 | 0 | 1 | 0 | 0 | 0 | 0 | 0 | 1 | 0 |  |
| 239 | 122.178.92.193 | 0 | 1 | 0 | 0 | 0 | 0 | 0 | 1 | 2225 |  |
| 240 | Steinsplitter | 0 | 1 | 0 | 0 | 0 | 0 | 0 | 1 | 0 |  |
| 241 | 117.219.216.88 | 0 | 1 | 0 | 0 | 0 | 0 | 0 | 1 | 1960 |  |
| 242 | 2409:4072:6185:C5B8:39B9:D563:1C0E:C698 | 0 | 1 | 0 | 0 | 0 | 0 | 0 | 1 | 101 | } |
# தோளூர் சோளீசுவரர் கோயில்

**தோளூர் சோளீசுவரர் கோயில்** என்ற சிவன் கோயில், நாமக்கல் மாவட்டத்தில் உள்ள ஒரு தேவார வைப்புத்தலமாகும்.
# தோளூர் சோளீசுவரர் கோயில்

## அமைவிடம்

நாமக்கல்-மோகனூர் சாலையில், அணியாபுரம் ரோடு என்னுமிடத்தில் மேற்கில் பிரிந்து செல்லும் சாலையில் 3 கி.மீ. தொலைவில் இவ்வூர் உள்ளது.
# தோளூர் சோளீசுவரர் கோயில்

## இறைவன், இறைவி

இக்கோயிலில் உள்ள இறைவன் சோளீசுவரர் ஆவார். இறைவி விசாலாட்சி ஆவார்.
# தோளூர் சோளீசுவரர் கோயில்

## பிற சன்னதிகள்

விநாயகர், நாகம் ஆகியோர் உள்ளனர். இறைவன், இறைவி விமானங்களைத் தவிர வேறெதுவும் இல்லை.
# திருவேட்டீசுவரன்பேட்டை திருவேட்டீசுவரர் கோயில்

**திருவேட்டீசுவரன்பேட்டை திருவேட்டீசுவரர் கோயில்** என்பது சென்னை மாவட்டத்தின் திருவல்லிக்கேணியில் உள்ள ஒரு சிவன் கோயில் ஆகும். இது ஒரு தேவார வைப்புத்தலமாகும்.
# திருவேட்டீசுவரன்பேட்டை திருவேட்டீசுவரர் கோயில்

## அமைவிடம்

இக்கோயில், திருவல்லிக்கேணியில் திருவேட்டீசுவரன்பேட்டை என்னுமிடத்தில் அமைந்துள்ளது. கடல் மட்டத்திலிருந்து சுமார் 55 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள், ஆகும்.
# திருவேட்டீசுவரன்பேட்டை திருவேட்டீசுவரர் கோயில்

## இறைவன், இறைவி

இக்கோயிலில் உள்ள இறைவன் திருவேட்டீசுவரர் என்றழைக்கப்படுகிறார். இங்குள்ள இறைவி செண்பகாம்பிகை ஆவார்.
# திருவேட்டீசுவரன்பேட்டை திருவேட்டீசுவரர் கோயில்

## பிற சன்னதிகள்

விநாயகர், வீரபத்திரர், பாலசுப்பிரமணியர், நால்வர், சேக்கிழார் ஆகியோரின் சன்னதிகள் உள்ளன.
# அசுதோசு அருங்காட்சியகம்

**அசுதோசு அருங்காட்சியகம்** (*Asutosh Museum of Indian Art*) இந்தியக் கலைகளின் பல்வேறு காலகட்ட மாதிரிகளைச் சேகரித்துப் பாதுக்காக்கும் நோக்கத்துடன் நிறுவப்பட்ட ஒரு கலை அருங்காட்சியகமாகும். இந்தியாவின் மேற்கு வங்காள மாநிலம் கொல்கத்தா நகரில் இந்த அருங்காட்சியகம் அமைந்துள்ளது. இந்நகரின் கல்லூரி சாலையிலுள்ள கொல்கத்தா பல்கலைக்கழகத்தின் பிரதான வளாகத்தில் 1937 ஆம் ஆண்டில் அசுதோசு அருங்காட்சியகம் நிறுவப்பட்டது. இந்தியாவில் உள்ள பல்கலைக்கழகங்களில் முதன் முதலாக நிறுவப்பட்ட பொது அருங்காட்சியம் இதுவேயாகும்.  
1906 ஆம் ஆண்டு முதல் 1914 ஆம் ஆண்டு வரையிலும் 1921 ஆம் ஆண்டு முதல் 1923 ஆம் ஆண்டு வரையிலும் தொடர்ந்து பல்கலைக்கழகத்தின் துணை வேந்தராகப் பணியாற்றிய சர் அசுதோசு முகர்சியின் பெயர் இந்தப் பல்கலைக்கழக அருங்காட்சியகத்திற்குச் சூட்டப்பட்டது. குறிப்பாக வங்கக் கலைகளை சேகரித்து பாதுகாப்பது சிறப்பு நோக்கமாகக் கருதப்பட்டது.
# அசுதோசு அருங்காட்சியகம்

## ஆரம்ப கால சேகரிப்புகள்

அசுதோசு முகர்சி பல்கலைக்கழக கல்வியில் இந்திய கலை மற்றும் தொல்லியல் உள்ளிட்ட இந்தியவியல்ஆய்வை அறிமுகப்படுத்திய சிறந்த கல்வியாளர் என்ற பெயரைப் பெற்றவர் ஆவார். இந்த அருங்காட்சியகம் கிழக்கு இந்தியாவின் இந்திய கலை மற்றும் பழங்கால பொருட்களின் பாதுகாப்பு, விளக்கக்காட்சி ஆகியவற்றைக் கொண்டு அமைந்துள்ளது. ஐந்து கலைப்பொருள்களை மட்டுமே கொண்டு தொடங்கப்பட்ட இந்த அருங்காட்சியகத்தில், முதல் காப்பாட்சியரான ஸ்ரீ டி.பி. கோஷ் தொடங்கி பல நன்கொடையாளர்கள் மற்றும் தன்னலமற்ற பணியாளர்கள் அன்பளிப்பாகத் தந்த கலைப்பொருள்களின் காரணமாக இங்கு சிற்பங்கள், ஓவியங்கள், நாட்டுப்புற கலை பொருட்கள், ஜவுளி, சுடுமண் பொம்மைகள் போன்றவற்றை உள்ளடக்கிய 25,000 க்கும் மேற்பட்ட பொருட்கள் அசாதாரணமான பலவகைகளைப் பொருள்கள் தொகுப்பில் சேர்ந்தன. காலங்காலமாக இருந்து வருகின்ற மக்களின் பண்பாடு தொடர்பான ஒரு மேம்போக்கான கூறுகளை இந்த அருங்காட்சியகம் வழங்குகிறது.
# அசுதோசு அருங்காட்சியகம்

## இடம் மாற்றம்

அருங்காட்சியகம் தொடங்கப்பட்ட காலத்திலிருந்து, அதன் இருப்பிடத்தை ஒன்றுக்கு மேற்பட்ட முறை மாற்ற வேண்டிய சூழல் எழுந்தது. ஆரம்பத்தில், சேகரிப்புகள் பழைய செனட் ஹாலின் பின்புறப் பகுதியில் காட்சிக்கு வைக்கப்பட்டிருந்தன. அங்கு சிறிய அளவில் நகர்த்தக்கூடிய நிலையில் அமைந்த காட்சிப்பொருள்கள் கண்காட்சிகள் முர்ஷிதாபாத் இமாம்பாடாவுக்கு மாற்றப்பட்டன மேலும் பெரிய அளவில் அமைந்த கல் சிற்பங்கள் உள்ளிட்டவை இரண்டாம் உலகப் போரின்போது குண்டுவெடிப்பு அச்சுறுத்தல் காரணமாக 1942 ஆம் ஆண்டில் நிலத்தடியில் பாதுகாத்து வைக்கப்பட்டன. ஐந்து ஆண்டுகளுக்குப் பிறகு அவை அனைத்தும் மீண்டும் பழைய இடத்தில் கொண்டுவந்து காட்சிப்படுத்தப்பட்டன. 1960 இல் மீண்டும் அதன் புதிய கட்டிடத்தில் இடம் மாற்றப்பட்டு காட்சியில் வைக்கப்பட்டன. ஏழு ஆண்டுகளாக ஒரு தற்காலிக இடத்தில் செயல்பட்டு வந்த இந்த அருங்காட்சியகம் 1967 ஆம் ஆண்டில் பல்கலைக்கழகத்தில் புதிதாக கட்டப்பட்ட நூற்றாண்டு கட்டிடத்திற்கு இட மாற்றம் செய்யப்பட்டது. அங்கு மைதானம் மற்றும் முதல் தளங்கள் காட்சியகங்கள், பராமரிப்பு மற்றும் நிர்வாக அலுவலகம் ஆகியவற்றிற்கான இடங்கள் அமைந்திருந்தன.
# அசுதோசு அருங்காட்சியகம்

## தேசிய முக்கியத்துவம்

இந்த அருங்காட்சியகம் அதன் பயன்பாடு மற்றும் நிலை போன்றவற்றிற்குத் தக்கபடியாக இடவசதியைப் பெற்றது மட்டுமல்லாமல், தேசிய முக்கியத்துவம் வாய்ந்த ஒரு முக்கியமான அருங்காட்சியகமாகவும் புகழ் பெற்றது. நிறுவப்பட்ட பின்னர் இந்த உடனேயே, அருங்காட்சியகம் கலைப் பாராட்டுதல் தொடர்பான சான்றிதழ் படிப்பை நடத்தியது. அருங்காட்சியகத்தின் வெளியீடுகளில் பாதுகாப்பைப் பற்றிய பயனுள்ள புத்தகங்கள், அருங்காட்சியகத்தின் அகழாய்வு பற்றிய அறிக்கைகள் மற்றும் வங்காள சிற்பம், சுடுமண் சிற்பங்கள் மற்றும் அதன் சேகரிப்பில் உள்ள நாணயங்கள் பற்றிய கையேடுகள் ஆகியவை அடங்கும். வண்ணமயமான மற்றும் ஒரே வண்ணமுடைய அஞ்சல் அட்டைகளின் பல தொகுப்புகளும் இங்கு விற்பனைக்குக் கிடைக்கும். 1959 ஆம் ஆண்டில், கல்கத்தா பல்கலைக்கழகம் அருங்காட்சியகத்தில் முதுகலை டிப்ளோமா பாடத்தை இங்கு நடத்த ஏற்பாடு செய்தது. இந்த பாடத்திற்கான தளமாகவும் ஆய்வகமாகவும் அருங்காட்சியகம் செயல்பட்டது.
# அசுதோசு அருங்காட்சியகம்

## காட்சிப்பொருள்கள்

அருங்காட்சியகத்தின் நுழைவாயிலுக்கு அடுத்தபடியாக உள்ள விரிவான தரைத்தளத்தைக் கொண்டு அமைந்துள்ள முதன்மை மண்டபத்தில் அதிக எண்ணிக்கையிலான கல் சிற்பங்கள் காட்சிக்கு வைக்கப்பட்டுள்ளன. அவற்றில் பெரும்பாலான சிற்பங்கள் வங்காளம், ஒரிசா மற்றும் பீகார் மாநிலங்களிலிருந்து சேகரிக்கப்பட்டவை ஆகும். சுடுமண் சிற்பங்கள் மற்றும் நாணயங்கள், முத்திரைகள், மணிகள் மற்றும் நீண்ட காலமாக மேற்கொள்ளப்பட்ட அகழாய்வின்போது கண்டுபிடிக்கப்பட்ட பிற தொல்பொருட்களின் பொருள்களும் காணப்படுகின்றன. நுழைவாயிலின் வலதுபுறத்தில் காலவரிசைப்படி, கி.மு.முதல் நூற்றாண்டு முதல் சமீபத்திய காலங்கள் வரையிலான காலத்தைச் சேர்ந்த, காட்சிப்பொருள்கள் காட்சியில் உள்ளன. எவ்வாறாயினும், சிற்பங்களின் பெரும்பகுதி பாலா-சேனா காலத்திற்கு சொந்தமானவையாக உள்ளன. ஆரம்ப இடைக்காலத்தில் வங்காளம் மற்றும் பீகாரின் கலை வளர்ச்சியை இவற்றில் மூலமாகக் காணமுடியும்.
# அன்னையின் மெழுகு அருங்காட்சியகம்

**அன்னையின் மெழுகு அருங்காட்சியகம்** (*Mother's Wax Museum* ) இந்தியாவின் மேற்கு வங்காள மாநிலத்திலுள்ள கொல்கத்தாவில் மிக வேகமாக வளர்ந்து வரும் நியு டவுன் என்னும் நகரப் பகுதியில் அமைந்துள்ளது. இது 2014 ஆம் ஆண்டு நவம்பர் மாதம் நிறுவப்பட்டது. இங்கு 19 எண்ணிக்கைக்கும் மேற்பட்ட பிரபலங்களின் மெழுகுச் சிலைகள் இடம்பெற்றுள்ளன. பிரபல இந்தித் திரைப்பட நடிகர் அமிதாப் பச்சன் மற்றும் சாருக் கான் ஆகியோரின் சிலைகளும் இவற்றில் அடங்கும். அன்னை தெரேசாவின் நினைவாக அருங்காட்சியகத்திற்கு அன்னையின் மெழுகு அருங்காட்சியகம் எனப் பெயர் சூட்டப்பட்டது.
# சுனில் அரோரா

**சுனில் அரோரா **(Sunil Arora) (பிறப்பு13 ஏப்ரல் 1956) 23 ஆவது இந்தியத் தலைமைத் தேர்தல் ஆணையர் ஆவார்.இவர் 1980 ஆம் ஆண்டு பிரிவைச் சாரந்த, ஓய்வு பெற்ற, இராசத்தான் பிரிவு இந்திய ஆட்சிப் பணி அலுவலர் ஆவார். இவர் இந்திய அரசின் இரு அமைச்சகங்களில் இரண்டு முறை செயலராகப் பணியாற்றியுள்ளார்.
# சுனில் அரோரா

## தனிப்பட்ட வாழ்க்கை

அரோராவின் தந்தையார் இந்திய இரயில்வேயில் பணி ஓய்வு பெற்ற கணக்கு அலுவலர் ஆவார். அரோராவின் தாயாரோ ஓசியார்பூர் டிஏவி கல்லூரியில் பணியாற்றினார். இவரது இரண்டு சகோதரர்களில் ஒருவரும் இந்திய ஆட்சிப்பணி அலுவலர் ஆவார். மற்றுமொரு சகோதரர் இந்திய வெளியுறவுத் துறையில் தூதரும் ஆவார்.
# சுனில் அரோரா

## கல்வி

அரோரா ஆங்கிலத்தில் சிறப்பு நிலை இளங்களைப்பட்டமும், முதுகலைப் பட்டமும் பெற்றவர் ஆவார். சண்டிகர் யூனியன் பிரதேசத்திலுள்ள பஞ்சாப் பல்கலைக்கழகத்தில் படித்தார்.
# சுனில் அரோரா

## கல்வி

### இந்திய ஆட்சிப்பணியில் சேர்வதற்கு முன்பாக

இந்திய ஆட்சிப்பணி அலுவலராக நியமிக்கப்படுவதற்கு முன்பாக, சுனில் அரோரா ஜலந்தரில் உள்ள டிஏவி கல்லூரியல் இணைப் பேராசிரியராகப் பணியாற்றினார்.
# சுனில் அரோரா

## கல்வி

### ஓர் இந்திய ஆட்சிப்பணி அலுவலராக

ஓர் இந்திய ஆட்சிப்பணி அலுவலராக, அரோரா, இந்திய அளவிலும், இராசத்தான் மாநில அளவிலும் கூடுதல் தலைமைச் செயலாளர்(உள்துறை), முதன்மைச் செயலாளர்(சிறுதொழிற்துறை), இராசத்தான் மாநில தொழில் மேம்பாடு மற்றும் முதலீட்டுக் கழகத் தலைவர் மற்றும் நிர்வாக இயக்குநர், இராசத்தான் முதலமைச்சரின் முதன்மைச் செயலாளர், ஜோத்பூர், நாகவுர், அல்வர் மற்றும் தோல்புர் மாவட்டங்களின் மாவட்ட ஆட்சியர்மத்திய அரசின் தகவல் ஒலிபரப்புத்துறை செயலர், திறன் மேம்பாடு மற்றும் தொழில் முனைவோர் அமைச்சக செயலர், இந்திய உள்நாட்டுப் போக்குவரத்திற்கான வானூர்தி நிறுவனத்தின் தலைவர் மற்றும் நிர்வாக இயக்குநர், இந்திய குடிமை வான்வழிப் போக்குவரத்து அமைச்சகத்தின் இணைச் செயலாளர் உள்ளிட்ட பல்வேறு முக்கியப் பதவிகளில் பணியாற்றியுள்ளார்.  
அரோரா தனது அரசுப் பணியிலிருந்து 30 ஏப்ரல் 2016 அன்று ஓய்வு பெற்றார்.பணி நிறைவிற்குப் பிறகு, அரோரா கூட்டாண்மை நிறுவன விவகாரங்களுக்கான இந்திய நிறுவனத்தின் முதன்மைச் செயல் அலுவலர் மற்றும் இயக்குநராக நியமிக்கப்பட்டார். இறுதியாக அவர் மீண்டும் இந்திய ஆட்சிப்பணி அலுவலராக மறு பணியமர்வு செய்யத்தக்க வகையில் கருதப்பட்டு அவ்வாறே செய்யப்பட்டார்.
# சுனில் அரோரா

## கல்வி

### இந்தியத் தலைமைத் தேர்தல் ஆணையர்

அரோரா இந்தியாவின் இரண்டு தேர்தல் ஆணையர்களில் ஒருவராக 31 ஆகத்து 2017 பொறுப்பேற்றுக் கொண்டார். அரோரா தேர்தல் ஆணையராக செப்டம்பர் 1, 2017 இல் பொறுப்பேற்றுக் கொண்டார்.. ஓம் பிரகாஷ் ராவத்தைத் தொடர்ந்து, சுனில் அரோரா இந்தியத் தலைமைத் தேர்தல் ஆணையராக டிசம்பரில் சுனில் அரோரா இருப்பார் என நவம்பர் 26, 2018 இல் அறிவிக்கப்பட்டது. 2018 டிசம்பர் 2 ஆம் நாள் இந்தியத் தலைமைத் தேர்தல் ஆணையராக இவர் பொறுப்பேற்றார். இவரது பதவிக்காலம் அக்டோபர் 2021 வரையிலும் உள்ளது.
# ஓவியா (தொலைக்காட்சித் தொடர்)

**ஓவியா** என்பது 26 நவம்பர் 2018 முதல் கலர்ஸ் தமிழ் தொலைக்காட்சியில் திங்கள் முதல் சனி வரை மாலை 6.30 மணிக்கு ஒளிபரப்பாகி கொரோனாவைரசு காரணத்தால் மார்ச் 21, 2020 முதல் தற்காலிகமாக நிறுத்தப்பட்டு மே 28, 2020 முதல் செப்டம்பர் 3 2020 வரை இரவு 7:30 மணிக்கு ஒளிபரப்பான இரு நண்பர்களின் வாழ்க்கை கதையை கூறும் தொலைக்காட்சி நாடகத் தொடர் ஆகும். இந்த தொடர் ஹிந்தி மொழித் தொடரான உத்தரன் என்ற தொடரை தழுவி எடுக்கப்பட்டுள்ளது.  
இந்த தொடரை சாய் மருது என்பவர் இயக்க கோமதி பிரியா, குஷி சம்பந்த குமார் மற்றும் ஹர்ஷாலா கதாநாயகிகளாக நடித்துள்ளார்கள். இது ஏழை குடுப்பத்தை சேர்ந்த ஓவியாவும் பணக்கார குடுப்பத்தை சேர்ந்த கயாத்திரியும் எப்படி நண்பர்களாக வாழ்கின்றனர் என்பதை விவரிக்கின்றது. இந்த தொடர் 3 செப்டம்பர் 2020 முதல் 446 அத்தியாயங்களுடன் நிறைவு பெற்றது.
# ஓவியா (தொலைக்காட்சித் தொடர்)

## கதைச்சுருக்கம்

மீனவ குடும்பத்தில் பிறந்த ஓவியா, அவள் 12ம் வகுப்பு தேர்வில் மாநிலத்தின் முதல் மாணவியாக தேர்வாகிறாள். அரசு பள்ளியில் படித்து முதல் மாணவியாக தேர்வாவதால் நாடே அவரை கொண்டாடுகிறது. ஆனால் அவர்கள் மகிழ்ச்சி நீடிக்கவில்லை.  
பணக்கார குடும்பத்தை சேர்த்த காயத்திரி, தனக்கு தேவை என்றால் எதையும் அடைய நினைப்பவள். மாறுபட்ட ஆளுமைப்பண்புகளைக் கொண்டிருக்கும் ஓவியா மற்றும் காயத்ரி இருவரும் நண்பர்களாகின்றார். அவர்களது நட்பின் பிணைப்பு சிதைக்கப்படாமல் பாதுகாக்கவும் முயற்சி செய்கிற இரு தோழிகளுக்கிடையே நடக்கும் நிகழ்ச்சிகளின் போராட்டமே இந்த தொடரின் கதை.
# ஓவியா (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- கோமதி பிரியா (2018-2020) → குஷி சம்பந்த குமார் (2020) - ஓவியா
- சென்னை மெரீனா கடற்கரையை ஒட்டி அமைந்துள்ள மீனவர் குடும்பத்தில் ஏழ்மையான பின்னணியைச் சேர்ந்த பெண் ஓவியா. அனைவராலும் அதிகம் நேசிக்கப்படும் அவள், நேர்மைக்காகவும் கனிவான நடத்தைக்காகவும் பலரால் பாராட்டப்படுகிறாள்.
- ஹர்ஷாலா (1-158) → புனிதா பாலகிருஷ்ணன் (159-338) → ஹர்ஷாலா (339-446) - காயத்ரி
- வசதியான குடும்பத்தைச் சேர்ந்த காயத்ரியோ தனது இலக்கு களையும் லட்சியங்களையும் அடைவதற்காக எந்தளவுக்கும் செல்வதற்குத் தயாராக இருப்பதோடு, பிறரைத் தனக்குச் சாதகமாகப் பயன்படுத்திக்கொள்பவளாகவும் இருக்கிறாள்.
- சுரேந்தர் சண்முகம் - சூர்யா
- வசதியான குடும்பத்தைச் சேர்ந்தவன், ஓவியாவை காதலிக்கிறான் ஆனால் இவர்களின் காதல் ஒன்று கூடவில்லை. குடும்பத்தின் நிர்பந்தத்தில் காயத்திரியை திருமணம் செய்ய்கின்றான்.
- கார்த்திக் வாசு - சரவணன்
- சூர்யாவின் தம்பி மற்றும் ஓவியாவின் கணவர்
# ஓவியா (தொலைக்காட்சித் தொடர்)

## நடிகர்கள்

### ஓவியா குடும்பத்தினர்

- சிந்து சியாம் - அன்பு (ஓவியாவின் தாய்)
- திவ்யா பானு - அறிவழகி (ஓவியாவின் நண்பி)
# ஓவியா (தொலைக்காட்சித் தொடர்)

## நடிகர்கள்

### காயத்ரி குடும்பத்தினர்

- ராஜ் மித்ரன்
- அரவித் - செல்வம் (மாமா)
- பிரேமி வெங்கட் - திலகவதி (அம்மா)
- ஜீவா ரவி (தந்தை)
# ஓவியா (தொலைக்காட்சித் தொடர்)

## நடிகர்கள்

### சூர்யா & சரவணன் குடும்பத்தினர்

- அஸ்வின் - (சகோதரன்)
# ஓவியா (தொலைக்காட்சித் தொடர்)

## ஒளிபரப்பு நேரம் மாற்றம்

| 26 நவம்பர் 2018 - 21 மார்ச் 2020 | <> திங்கள் - சனி </> | 18:30 | 1-373 |  |
| --- | --- | --- | --- | --- |
| 28 மே 2020 | <> திங்கள் - சனி </> | 19:30 | 374-446 | } |
# ஓவியா (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# பென்சைல் அயோடைடு

**பென்சைல் அயோடைடு** (*Benzyl iodide*) என்பது C<sub>7</sub>H<sub>7</sub>I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதன் கட்டமைப்பில் ஒரு பென்சீன் வளையம் மற்றும் அதனுடன் இணைக்கப்பட்ட அயோடைடுமெத்தில் குழுவும் உள்ளன. இச்சேர்மம் ஒரு ஆல்க்கைல் ஆலைடு மற்றும் அயோடோதொலுயீன்களின் ஒரு கட்டமைப்பு மாற்றியன் என்று கருதப்படுகிறது.
# பென்சைல் அயோடைடு

## தயாரிப்பு

பென்சைல் குளோரைடு மற்றும் அசிட்டோனில் உள்ள சோடியம் அயோடைடு ஆகியவற்றிலிருந்து பிங்கெல்சிடெய்ன் வினையின் மூலம் பென்சைல் அயோடைடு தயாரிக்கப்படுகிறது.
# பென்சைல் அயோடைடு

## பண்புகள்

நிறமற்ற மற்றும் மஞ்சள் நிற ஊசிகளாக பென்சைல் அயோடைடு உருவாகிறது. 24.5° செல்சியசு வெப்பநிலை இதன் உருகுநிலையாகும். ஒரு திரவமாக இருக்கும்போது பென்சைல் அயோடைடின் ஒளிவிலகல் எண் 1.6334. மேலும் இதுவொரு வலிமையான கண்ணீர் புகை முகவராகும்.
# பென்சைல் சின்னமேட்டு

## தயாரிப்பு

பென்சைல் குளோரைடு மற்றும் தண்ணீரில் மிகையளவு சோடியம் சின்னமேட்டு ஆகியவற்றை ஒன்றாகச் சேர்த்து 100-115 °செல்சியசு வெப்பநிலைக்கு சூடாக்கும்போது பென்சைல் சின்னமேட்டு உருவாகிறது. ஈரெத்திலமீன் முன்னிலையில் சோடியம் சின்னமேட்டுடன் மிகையளவு பென்சைல் குளோரைடைச் சேர்த்து சூடுபடுத்தியும் இதைத் தயாரிக்கலாம் , நறுமணச்சுவை சேர்க்கும் முகவராகவும் பென்சைல் சின்னமேட்டு பயன்படுகிறது.
# மின்வேதி ஒளிர்வியல்

**மின்வேதி ஒளிர்வியல்** (*electrochemiluminescence*) எனப்படுவது, சேர்மங்களில் நடைபெறும் மின்வேதி வினைகளின் போது உருவாகும் ஒளிர்வு போட்டான்களை அளவீடு செய்யும் அறிவியல் முறையாகும். மின்தூண்டப்பட்ட வேதி ஒளிர்வியலில், மின்வேதிவினையின் இடைநிலைப்பொருட்கள், அதிக ஆற்றல் உள்ளீட்டின் விளைவாக ஒரு தூண்டப்பட்ட நிலையினை அடைகின்றன. இவை அவற்றின் சாதாரண நிலையினை அடையும் போது போட்டான்களை ஒளியாக வெளியிடுகிறது. இந்த வெளியிடப்பட்ட போட்டான்களின் அலைநீளம் மேற்கூறப்பட்ட இரு ஆற்றல் நிலைகளுக்கிடையே உள்ளன. மின்வேதி தூண்டப்படல் ஆனது இலத்திரன் ஆற்றல்மாற்ற வினைகள் மூலமாக நடைபெறுகிறது.
# அடிலைட்டு

**அடிலைட்டு** (*Adelite*) என்பது CaMgAsO<sub>4</sub>OH என்ற மூலக்கூற்று வாய்ப்பாட்டால் விவரிக்கப்படும் ஓர் அரிய வகை கனிமம் ஆகும். கால்சியம், மக்னீசியம் ஆர்சனேட்டுகள் இக்கனிமத்தில் கலந்துள்ளன. வனேடியத்தைக் கொண்டிருக்கும் கனிமமான கோட்லோபைட்டுடன் சேர்ந்த திண்மக் காரைசல் வரிசையாக இது உருவாகிறது. பல்வேரு இடைநிலைத் தனிமங்கள் மக்னீசியத்திற்குப் பதிலாக இடம்பெற்றும், கால்சியத்தை இடப்பெயர்ச்சி செய்து ஈயம் இடம்பெற்றும் இதைப்போல பல்வேறு வகை கனிமங்கள் டப்டைட்டு குழு கனிமமாக உருவாகின்றன.  
நீலம், பச்சை, மஞ்சள், சாம்பல் போன்ற வேறுபட்ட நிறப் படிகங்களாக செஞ்சாய்சதுர வடிவில் குறிப்பாக பெருத்த அளவுகளில் அடிலைட்டு உருவாகிறது. மோவின் அளவுகோலில் இதன் கடினத்தன்மை அளவு 5 என்றும் ஒப்படர்த்தி 3.73 முதல் 3.79 வரை என்றும் அளவிடப்பட்டுள்ளன.  
சுவீடன் நாட்டிலுள்ள வர்மலேண்டு மாகானத்தில் 1891 ஆம் ஆண்டு முதன்முதலாக இக்கனிமம் கண்டறியப்பட்டது. தெளிவில்லாத என்ற பொருள் கொண்ட கிரேக்க மொழிச் சொல்லிலிருந்து அடிலைட்டு என்ற பெயர் பெறப்பட்டுள்ளது.  
பன்னாட்டு கனிமவியலாளர் சங்கம் அடிலைட்டு கனிமத்தை Ade என்ற குறியீட்டால் அடையாளப்படுத்துகிறது.
# அமெக்கினைட்டு

**அமெக்கினைட்டு** (**Ameghinite**) என்பது Na[H<sub>4</sub>B<sub>3</sub>O<sub>7</sub>] அல்லது NaB<sub>3</sub>O<sub>3</sub>(OH)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அர்கெந்தீனா நாட்டில் இக்கனிமம் கிடைக்கிறது. மோவின் அளவு கோலில் இதன் கடினத்தன்மை மதிப்பு 2-3 ஆகும். ஒற்றைச் சரிவச்சு படிகத்திட்டத்தில் இக்கனிமம் படிகமாகிறது.  
அர்கெந்தீனாவின் சால்ட்டா நகருக்கு அருகில் முதன்முதலாக அமெக்கினைட்டு கண்டறியப்பட்டது. அர்கெந்திய நிலவியல் சகோதரர்கள் கார்லோசு அமெக்கினோ (1865–1936) மற்றும் புளோரென்டினோ அமெக்கினோ ஆகியோர் நினைவாக கனிமத்திற்கு இப்பெயர் சூட்டப்பட்டது.
# ஆண்டிராபர்ட்சைட்டு

**ஆண்டிராபர்ட்சைட்டு** (*Andyrobertsite*) என்பது KCdCu<sub>5</sub>(AsO<sub>4</sub>)<sub>4</sub>(H<sub>2</sub>AsO<sub>4</sub>)•2H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் நீல வண்ணத்துடன் கூடிய அணைவு ஆர்சனேட்டு கனிமமாகும். நமீபியா நாட்டின் திசுமெப் நகரச் சுரங்கத்தில் இக்கனிமம் காணப்படுகிறது. கனடாவின் நில அளவையியல் துறை கனிமவியலாளர் ஆண்ட்ரூ சி. ராபர்ட்சின் (1950 பிறப்பு) நினைவாக கனிமத்திற்கு இப்பெயர் சூட்டப்பட்டது. இக்கனிமத்தின் பகுதிப்பொருட்களில் ஒன்றான காட்மியத்திற்குப் பதிலாக கால்சியம் மிகுந்துள்ள ஒத்த கனிமம் கால்சியோநீரிலிபெர்ட்சைட்டு ஆகும். இது அதிகமான பச்சை நிறத்துடன் காணப்படுகிறது .
# நாதோரைட்டு

**நாதோரைட்டு** (*Nadorite*) என்பது PbSbO<sub>2</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமத்தைக் குறிக்கும். செஞ்சாய்சதுர படிக வடிவில் படிகமாகும் இக்கனிமம் பழுப்பு நிறம், மஞ்சள் பழுப்பு அல்லது மஞ்சள் நிறத்தில் வெள்ளை அல்லது மஞ்சள் கீற்றுகளுடன் காணப்படுகிறது .
அல்சீரியாவைச் சேர்ந்த டிச்செபெல் நாதோர் என்னுமிடத்தில் 1870 ஆம் ஆண்டு இக்கனிமம் கண்டறியப்பட்டது. டிச்செபெல் நாதோர் மற்றும் இக்கனிமம் காணப்படும் டிச்செபெல் தெப்பார் என்ற இரண்டு இடங்களும் அல்சீரியாவின் கான்சுட்டண்டைன் மாகாணத்தில் உள்ளன .
# குளுட்டாகானால்டிகைடு

**குளுட்டாகானால்டிகைடு** (*Glutaconaldehyde*) என்பது C<sub>5</sub>H<sub>6</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். குளுட்டரால்டிகைடு மற்றும் குளுட்டகானிக் அமிலம் ஆகியனவற்றுடன் தொடர்புடைய ஒரு நிறைவுறாத டையால்டிகைடு என்று இச்சேர்மம் வகைப்படுத்தப்படுகிறது. இரட்டைப் பிணைப்புடன் ஒன்றுவிட்டு ஒன்று இணைப்பைக் கொண்டிருப்பதால் இது ஈனால் வடிவில் காணப்படுகிறது.
சோடியம் மற்றும் பொட்டாசியம் ஆகிய இரண்டு தனிம உப்புகளின் குளுட்டகானால்டிகைடுகள் அறியப்படுகின்றன. பிரிடின் சல்போனேட்டுகளிலிருந்து இவை தொகுக்கப்படுகின்றன  
:.  
குளுட்டாகானால்டிகைடு எதிர்மின் அயனியுடன் அமில குளோரைடுகள் வினைபுரிந்து தொடர்புடைய ஈனால் எசுத்தர்களைக் கொடுக்கின்றன. குளுட்டாகானால்டிகைடை தொடர்புடைய கீழ்கண்டவாறு வினைல் புரோமைடாகவும் மாற்றவியலும்.  
இவ்விளை பொருட்கள் மின்னணு மிகு பொருட்களுடன் வினைபுரிகின்றன. பலேடியத்தைப் பயன்படுத்தி குறுக்குப் பிணைப்பு அல்லது இரண்டு கார்பன் அணுக்களால் அடுத்த சேர்மத்திற்கு உறுதியளிக்கப்படுகின்றன  
:.
# பன்னாட்டுத் தன்னார்வலர் நாள்

**பன்னாட்டுத் தன்னார்வலர் நாள்** (*International Volunteer Day*) என்பது ஆண்டு தோறும் டிசம்பர் 5 ஆம் நாள் உலகெங்கும் நினைவு கூரப்பட்டு வருகிறது. ஐக்கிய நாடுகள் பொதுச் சபை 1985 ஆம் ஆண்டில் இந்நாளை சிறப்பு நாளாக அறிவித்தது. இந்நாள் உள்ளூரிலும், சரவதேச அளவிலும், தன்னார்வத் தொண்டு நிறுவனங்கள் மற்றும் தன்னார்வத் தொண்டர்களை ஊக்குவிப்பதற்கான வாய்ப்பை வழங்குவதோடு, தன்னார்வ முயற்சிகளை ஆதரிக்க அரசாங்கங்கள் ஊக்குவிப்பதோடு, நிலையான அபிவிருத்தி இலக்குகளை அடைவதற்கு தன்னார்வப் பங்களிப்பை அங்கீகரிக்கவும் வழி வகுக்கிறது.  
பன்னாட்டுத் தன்னார்வத் தொண்டர் நாள் அரசு சார்பற்ற அமைப்புகள், சமூக அமைப்புகள், தனியார் நிறுவனங்கள் மற்றும் தனியார்களினாலும் நினைவுகூரப்படுகிறது. இந்நாள் ஐக்கிய நாடுகளின் தன்னார்வலர்கள் திட்டத்தினாலும் ஆதரிக்கப்பட்டு வருகிறது.
# பெரம்பலூர் சர்க்கரை ஆலை

**பெரம்பலூர் சர்க்கரை ஆலை** ஆனது, தமிழ்நாடு சர்க்கரை கழகத்தின் துணை நிறுவனம் ஆகும். இது பெரம்பலூர் மாவட்டத்தின் எறையூரில் அமைந்துள்ளது. இது ஜவஹர்லால் நேரு பெரம்பலூர் சர்க்கரை ஆலை என்றும் குறிப்பிடப்படுகின்றது. 28-02-1978 ஆம் ஆண்டு முதல் அறவை பணியினை செய்து வருகின்றது.  
பழைய இயந்திரங்களை கொண்டு இயக்குவதால் அடிக்கடி பழுது ஏற்படுவதால் அரவை பணிகள் பாதிக்கப்படுகின்றது,இதனை தவிர்க்க ஆலை நவீன மயமாக்கப்பட வேண்டும் என விவசாயிகள் மற்றும் பல்வேறு தரப்பினரும் கூறி வருகின்றனர்.
# ஆவடி ஏரி

**ஆவடி ஏரி** (*Avadi Lake*) என அழைக்கப்படும் பருத்திப்பட்டு ஏரி இந்தியாவின், தமிழ்நாடு மாநிலத்தில் திருவள்ளூர் மாவட்டம், ஆவடி மாநகராட்சிக்குட்பட்ட பகுதியில் அமைந்திருக்கிறது.
தமிழ்நாடு வீட்டுவசதி வாரியக் குடியிருப்புஎஆகியவற்றுக்கு பின்புறமாக ஆவடி ஏரி உள்ளது. 2.64 கிலோமீட்டர் சுற்றளவு கொண்ட இந்த ஏரி 87.06 ஏக்கர் பரப்பளவுக்கு விரிந்துள்ளது . பல ஆண்டுகளாக இந்த ஏரி வற்றாமல் இருக்கிறது என்பது குறிப்பிடத்தக்கதாகும். இந்த ஏரி நீண்ட காலத்திற்கு முன்னர் பண்ணை நிலங்களை பயிரிடுவதற்கான ஒரு ஆதாரமாக இருந்தது எனக் கருதப்படுகிறது. பல்வேறு பருவகாலங்களில் நீர்நிரம்பியிருபதால் பல பறவைகளை இந்த ஏரி கவர்ந்திழுக்கிறது.  
இருப்பினும், சமீபத்திய பத்தாண்டுகளில் இந்த ஏரியின் பரப்பளவு வெகுவாக குறைந்து போயுள்ளது.  
பொதுமக்களின் நீண்ட நாள் கோரிக்கைக்கு ஏற்ப 28.15 கோடி ரூபாய் மதிப்பீட்டில் ஏரி புனரமைக்கப்பட்டு பசுமை பூங்கா அமைக்கப்பட்டது. இந்த பூங்கா மற்றும் படகு சவாரி 2019ம் ஆண்டு டிசம்பர் 25ம் தேதி முதல் மக்கள் பயன்பாட்டுக்கு விடப்பட்டுள்ளது.  
ஆவடி மாநகராட்சி பகுதியில் கழிவு நீர் மற்றம் மழைநீர் கட்டமைப்பு முறையாக பராமரிக்கப்படாததால் ஏரியில் கலக்கிறது.
# ஆதம்பாக்கம் ஏரி

**ஆதம்பாக்கம் ஏரி** (*Adambakkam lake*) இந்தியாவின் சென்னை மாவட்டத்தில் இருக்கும் ஆதம்பாக்கம் என்ற பகுதியில் அமைந்திருக்கின்ற ஓர் ஏரியாகும். ஆதம்பாக்கத்தில் அமைந்துள்ள காரணத்தினால் ஏரிக்கு இப்பெயர் வந்துள்ளது.
சென்னையின் பருவக்காற்றுக் காலத்தில் பொழியும் மழையினால் ஏற்படும் வெள்ளப்பெருக்கு இந்த ஏரியைத்தான் வந்தடைகிறது. எனவே சென்னை மாவட்டத்திலுள்ள மற்ற ஏரிகளைப் போல ஆதம்பாக்கம் ஏரியும் முக்கியத்துவம் பெறுகிறது.
ஏரியிலும் ஏரியைச் சுற்றியுள்ள பகுதிகளிலும் அதிகரிக்கும் ஆகாயத்தாமரைகளின் ஆக்ரமிப்பு இப்பகுதி மக்களுக்கு ஒரு பெரும் கவலையாக உருவெடுக்கிறது. ஏனெனில் வெள்ளப்பெருக்கினால் வரும் நீரின் அளவில் சிறுபகுதி இங்கு தேங்கிவிடுகிறது.
# லே தியபோலீக் (திரைப்படம்)

<font><font>
***லே தியபோலீக்*** என்பது 1955ல் என்றி ஜோர்ஜ் குளூசே என்பவரால் இயக்கப்பட்ட உளவியல் சார்ந்த திரைப்படமாகும். சிமோன் சிங்னோரே, வேரா குளூசோ, போல் முரீஸ் ஆகியோர் இத்திரைப்படத்தில் முக்கிய கதா பாத்திரமேற்று நடித்திருந்தனர். இத்திரைப்படம் பியெர்ரே புவாளூ மற்றும் தோமா நார்செஜா ஆகியோரால் எழுதப்பட்ட *Celle quin'était *எனும் புதினத்தை தழுவி எடுக்கப்பட்டதாகும்.  
இத்திரைப்படத்தின் கதை திகில் கதையம்சத்தை கொண்டது. இக்கதையில் ஒரு பெண் தனது கணவனைக் கொல்ல தனது தோழியுடன் சேர்ந்து திட்டம் போடுகிறாள்; கொலை நடந்த பின் கணவனின் உடல் காணாமல் போகிறது; அதன் பின் நடக்கும் விசித்திர சம்பவங்களே மீதி கதை ஆகும். இத்திரைப்படம் 1955ல் அதிக வசூல் புரிந்த திரைப்படங்களில் பத்தாவது இடத்தில் உள்ளது. 3,674,380 அனுமதி சீட்டுகள் இத் திரைப்படத்துக்கு விற்பனை ஆகியிருந்தன.  
இயக்குநர் ஆல்பிரட் ஹிட்ச்காக் Celle quin'était புதினத்தின் உரிமைகளை பெறுவதற்கு முன், ** Wages of Fear **திரைப்படத்தை இயக்கி முடித்த குளூசோ இப் புதினத்தின் திரைக்கதை உரிமைகளை பெறுவதற்கான ஆயத்தங்களில் ஈடுபட்டார். இத்திரைப்படமே இயக்குநர் ஆல்பிரட் ஹிட்ச்காக்கின் சைக்கோ( Psycho) திரைப்படத்துக்கு உந்துதலாக இருந்துள்ளது.  
</font></font>
# லே தியபோலீக் (திரைப்படம்)

## கதை

***(எச்சரிக்கை: முழுக்கதையும் உள்ளது.)***
மிக்கேல் டிலாசால் என்பவர் பாரீஸ் நகரில் விடுதியுடன் கூடிய பள்ளி ஒன்றை நடத்தி வருகிறார். அவர் மிகவும் கண்டிப்பும் கடுமையும் உடையவர்.எனினும் அப்பள்ளியின் உரிமையாளர் வெனிசுவேலாவிலிருந்து குடிபெயர்ந்த கிறிஸ்டினா ஆவார். இவர் டிலாசாலின் மனைவியும் அந்த பள்ளிக்கூடத்தின் ஆசிரியையுமாவார். டிலசால் அந்த பள்ளியின் இன்னுமொரு ஆசிரியை நிக்கோல் ஓர்னருடன் முறைகேடான உறவு வைத்துள்ளார். எனினும் ஆசிரியை இருவரும் நெருங்கிய நட்புறவையே பேணி வந்தனர். பள்ளி குழந்தைகளிடமும் ஆசியர்களிடமும் கடுமையாக நடந்து கொள்வதால் டிலாசாலை இவ்விரு ஆசிரியைகளும் வெறுத்தனர்.  
ஒரு நிலையில் டிலாசாலின் கொடுமைகளைப் பொறுக்க முடியாத நிக்கோல் அவரை கொலை செய்ய திட்டம் தீட்டுகிறாள். ஆரம்பத்தில் இத்திட்டத்திற்கு ஒத்துழைக்க மறுத்தாலும் இறுதியில் கிறிஸ்டினா சம்மதம் தெரிவிக்கிறாள். விவாகரத்து செய்யப் போவதாக மிரட்டி கிறிஸ்டினா பள்ளியிலிருந்து பல கிலோமீட்டர்கள் தொலைவிலுள்ள நிக்கோலின் வீட்டிற்கு டிலாசாலை வரவழைக்கிறாள். பின் இரு பெண்களும் அவரை குளியல்த்தொட்டியில் அமிழ்த்தி கொல்கின்றனர். பின்பு விபத்து போல் தெரிவதற்காக உடலை பள்ளிக்கு கடத்தி சென்று, பள்ளியின் வளாகத்திலுள்ள ஒரு கைவிடப்பட்ட நீச்சல் தடாகத்தில் போட்டு விடுகின்றனர். மறுநாள் நீச்சல் தடாகத்திலிருந்து உடல் காணாமல் போகிறது.  
பொலீஸார் ஒரு பிணத்தை கண்டு பிடித்ததாக பத்திரிகையில் பிரசுரிக்கப்பட்ட செய்தியை கண்டு கிறிஸ்டினா பிணவறைக்கு செல்கிறாள். பின்னர் அது டிலாசாலின் உடல் அல்ல என்று தெரிந்து கொள்கிறாள். அங்கு அவள் துப்பறிவாளர் அல்பிரட்டை எதிபாராமல் சந்திக்கிறாள். அவர் அவளின் கணவனை கண்டுபிடித்து தருவதாக வலுக்கட்டாயமாக கூறுகிறார்.  
பின் பள்ளியில் ஒரு சிறுவன் அதிபர் டிலாசாலை பார்த்ததாக கூறுகிறான். இது கிறிஸ்டினாவுக்கு அச்சத்தையும் மன உளைச்சளையும் தருகிறது. நிக்கோல் கிறிஸ்டினாவுடனான சிறு வாக்கு வாதத்தை அடுத்து பள்ளியை விட்டு வெளியேறுகிறாள்.  
மன உளைச்சலுக்கு ஆளான கிறிஸ்டினா உண்மை அனைத்தையும் துப்பறிவாளர் அல்பிர்ட்டிடம் தெரிவிக்கிறாள். எனினும் இதை நம்ப மறுக்கும் அல்பிரட் அந்த பள்ளியை சுற்றி ஆராய்கிறார். அன்றிரவு கிறிஸ்டினா விசித்திரமான சத்தம் எழுவதை கேட்டு பள்ளியை சுற்றி வருகிறாள். பின் தன்னை யாரோ ஒருவர் பின் தொடர்வதை அறிந்து தனது அறைக்குள் ஓடி ஒளிகிறாள். அங்கு அவளின் குளியல் தொட்டியில் டிலாசாலின் உடலை கண்டு அலறுகிறாள். பின் அந்த உடல் குளியல் தொட்டியை விட்டு எழுகிறது. இதய நோயாளியான கிறிஸ்டினா இதை கண்டு மாரடைப்பால் இறந்து போகிறாள். பிறகு இது கிறிஸ்டினாவின் பள்ளியை அடைய டிலாசால் மற்றும் நிக்கோலின் திட்டமென்று தெரிய வருகிறது. இருவரும் கிறிஸ்டினாவின் அறையிலிருந்து வெளியேறும் போது அல்பிரட்டால் கைது செய்யப்படுகிறார்கள்.  
பின்னர் டிலாசாலை பார்த்ததாக ஏற்கனவே கூறிய சிறுவன் இம்முறை கிறிஸ்டினாவை பார்த்தாக கூறுகிறான். இறுதியாக இத்திரைப்படத்தின் கதையை வெளிப்படுத்த வேண்டாமென்று அறிவுறுத்தலுடன் திரைப்படம் நிறைவடைகிறது.
# லே தியபோலீக் (திரைப்படம்)

## நடிகர்கள்

- நிக்கோல் ஓனராக சிமோன் சினோரே
- கிறிஸ்டினா டிலாசாலாக வேரா குளூசோ
- மிக்கேல் டிலாசாலாக போல் முரீஸ்
- அல்பிரட் பிஷேவாக சார்ல் வனெல்
- பிளான்டிவூவாக ஜீன் புரோஷா
- டிரைனாக பியெர்ரெ லாக்கே
# லே தியபோலீக் (திரைப்படம்)

## விமர்சனங்கள்

ரோட்டன் டொமேல்லோஸ் இணைய தளத்தால் இத்திரைப்படத்திற்கு 97% மதிப்பெண் வழங்கப்பட்டுள்ளது
# அரியலூர் மாவட்டத்திலுள்ள கல்வி நிலையங்கள்

**அரியலூர் மாவட்டத்திலுள்ள** கல்வி நிலையங்கள் என்பது தமிழகத்தின் அரியலூர் மாவட்டத்திலுள்ள கல்வி நிலையங்களைப் பற்றியதாகும்.
# அரியலூர் மாவட்டத்திலுள்ள கல்வி நிலையங்கள்

## கல்லூரிகள்

**<big>மருத்துவக் கல்லூரி</big>**  
அரசு மருத்துவக் கல்லூரி, அரியலூர்
# அரியலூர் மாவட்டத்திலுள்ள கல்வி நிலையங்கள்

## கல்லூரிகள்

### கலை அறிவியல் கல்லூரிகள்

- அரசு கலை மற்றும் அறிவியல் கல்லூரி, அரியலூர்
- மீனாட்சி ராமசாமி கலை அறிவியல் கல்லூரி
- மாடர்ன் கலை மற்றும் அறிவியல் கல்லூரி
- நேஷனல் கலை மற்றும் அறிவியல் கல்லூரி
- மதர் ஞானம்மா மகளிர் கலை மற்றும் அறிவியல் கல்லூரி
- மீரா மகளிர் கலை மற்றும் அறிவியல் கல்லூரி.
# அரியலூர் மாவட்டத்திலுள்ள கல்வி நிலையங்கள்

## கல்லூரிகள்

### பொறியியல் கல்லூரிகள்

- மீனாட்சி ராமசாமி பொறியியல் கல்லூரி
- அண்ணா தொழில்நுட்ப பல்கலைக்கழகம், திருச்சிராப்பள்ளி - அரியலூர் வளாகம்
- கே.கே.சி பொறியியல் மற்றும் தொழில்நுட்ப கல்லூரி
- அரியலூர் பொறியியல் கல்லூரி
- நெல்லியாண்டவர் தொழில்நுட்ப கல்லூரி
# அரியலூர் மாவட்டத்திலுள்ள கல்வி நிலையங்கள்

## கல்லூரிகள்

### ஆசிரியர் பயிற்சி கல்லூரிகள்

- மீனாட்சி இராமசாமி கல்வியியல் கல்லூரி
- எம்.கே.கல்வியியல் கல்லூரி
- எஸ். ஆர்.எம். கல்வியியல் கல்லூரி
- ஸ்ரீ லக்ஷ்மி கல்வியியல் கல்லூரி
- ஸ்ரீ சரஸ்வதி கல்வியியல் கல்லூரி
- மெரிட் கல்வியியல் கல்லூரி
- கே. இந்திரா கல்வியியல் கல்லூரி
- ஸ்ரீ சௌபாக்யா கல்வியியல் கல்லூரி
# அரியலூர் மாவட்டத்திலுள்ள கல்வி நிலையங்கள்

## கல்லூரிகள்

### பாலிடெக்னிக் கல்லூரிகள்

- அரசு பாலிடெக்னிக் கல்லூரி, அரியலூர்
- மீனாட்சி இராமசாமி பாலிடெக்னிக் கல்லூரி
- மாடர்ன் பாலிடெக்னிக் கல்லூரி
- நேஷனல் பாலிடெக்னிக் கல்லூரி
# அரியலூர் மாவட்டத்திலுள்ள கல்வி நிலையங்கள்

## கல்லூரிகள்

### செவிலியர் பயிற்சி கல்லூரிகள்

- அன்னை தெரசா மருந்தியல் மற்றும் செவிலியர் கல்லூரி
# கடலூர் மாவட்டத்திலுள்ள கல்வி நிலையங்கள்

**கடலூர் மாவட்டத்திலுள்ள** கல்வி நிலையங்கள் என்பது தமிழகத்தின் கடலூர் மாவட்டத்திலுள்ள கல்வி நிலையங்களைப் பற்றியதாகும்.
# கடலூர் மாவட்டத்திலுள்ள கல்வி நிலையங்கள்

## கல்லூரிகள்

### மருத்துவ கல்லூரிகள்

1. ராஜா முத்தையா மருத்துவக் கல்லூரிசிதம்பரம்
# கடலூர் மாவட்டத்திலுள்ள கல்வி நிலையங்கள்

## கல்லூரிகள்

### கலை அறிவியல் கல்லூரிகள்

1. அரசினர் கலைக் கல்லூரி, சிதம்பரம்
1. பெரியார் அரசினர் கலைக் கல்லூரி
1. சி. கந்தசாமி நாயுடு மகளிர் கல்லூரி, கடலூர்
1. திரு கொளஞ்சியப்ப அரசு கலைக் கல்லூரி, விருத்தாச்சலம்
1. ஏரிஸ் மகளிர் கலை மற்றும் அறிவியல் கல்லூரி, வடலூர்
1. பி. பத்மநாபன் ஜெயந்திமாலா கலை மற்றும் அறிவியல் கல்லூரி, கடலூர்
1. பீ.பி.ஜே கலை மற்றும் அறிவியல் கல்லூரி, கடலூர்
1. ஜவஹர் சயின்ஸ் கல்லூரி, நெய்வேலி
1. கிருஷ்ணசாமி மகளிர் அறிவியல் கலை மற்றும் மேலாண்மையியல் கல்லூரி
1. ஸ்ரீ ராகவேந்திர கலை மற்றும் அறிவியல் கல்லூரி, கடலூர்
1. ஸ்ரீ ஆறுமுகம் கலை மற்றும் அறிவியல் கல்லூரி, கடலூர்
1. ஸ்ரீ தங்கம் பெரியசாமி கலை மற்றும் அறிவியல் கல்லூரி, கடலூர்
1. செயின்ட் ஜோசப் கலை மற்றும் அறிவியல் கல்லூரி, கடலூர்
1. திருவள்ளுவர் கலை மற்றும் அறிவியல் கல்லூரி, கடலூர்
1. அரசினர் கலை மற்றும் அறிவியல் கல்லூரி, காட்டுமன்னார்கோவில்
1. வள்ளலார் கலை மற்றும் அறிவியல் கல்லூரி வடலூர்
1. அரசினர் கலை மற்றும் அறிவியல் கல்லூரி வடலூர்
# கடலூர் மாவட்டத்திலுள்ள கல்வி நிலையங்கள்

## கல்லூரிகள்

### பொறியியல் கல்லூரிகள்

1. அண்ணாமலை பல்கலைக்கழகம், சிதம்பரம்
1. டாக்டர் நாவலர் நெடுஞ்செழியன் பொறியியல் கல்லூரி, தொழுதூர்
1. அண்ணா பல்கலைக்கழகம், பண்ருட்டிவளாகம்
1. கிருஷ்ணசாமி பொறியியல் மற்றும் தொழில்நுட்ப கல்லூரி, கடலூர்
1. M.R.K. இன்ஸ்டிடியூட் ஆப் டெக்னாலஜி, காட்டுமன்னார்கோயில்
1. C.K COLLEGE OF ENGINEERING AND TECHNOLOGY, கடலூர்
1. புனித அன்னாள் பொறியியல் மற்றும் தொழில்நுட்ப கல்லூரி, பண்ருட்டி
# கடலூர் மாவட்டத்திலுள்ள கல்வி நிலையங்கள்

## கல்லூரிகள்

### உணவக மேலாண்மையியல் கல்லூரிகள்

1. மஹாலட்சுமி கேட்டரிங் மற்றும் ஹோட்டல் மேனேஜ்மெண்ட் இன்ஸ்டிடியூட், கரூர்
# கடலூர் மாவட்டத்திலுள்ள கல்வி நிலையங்கள்

## கல்லூரிகள்

### ஆசிரியர் பயிற்சி கல்லூரிகள்

1. அன்னை மாதா ஆசிரிய பயிற்சி நிறுவனம், திட்டக்குடி
1. அருள்மிகு விநாயகர் ஆசிரியர் பயிற்சி நிறுவனம், பண்ருட்டி
1. பிஷப் பீட்டர் ஆசிரியர் பயிற்சி நிறுவனம், கடலூர்
1. OPR ஆசிரியர் பயிற்சி நிறுவனம்
வடலூர்
# கடலூர் மாவட்டத்திலுள்ள கல்வி நிலையங்கள்

## கல்லூரிகள்

### மருந்தியல் கல்லூரிகள்

1. சி.எஸ்.ஜெயின் மருந்தியல் கல்லூரி, ஸ்ரீமுஷ்ணம்
1. அண்ணாமலை பல்கலைக்கழகம், மருந்தியல் கல்லூரி
1. மேயர் ராதாகிருஷ்ணன் மருந்தியல் கல்லூரி, கடலூர்
1. ஸ்ரீ கிருஷ்ணா மருந்தியல் கல்லூரி,
கடலூர
1. வள்ளலார் (opR) நர்சிங் கல்லூரி
வடலூர்
# கடலூர் மாவட்டத்திலுள்ள கல்வி நிலையங்கள்

## கல்லூரிகள்

### பாலிடெக்னிக் கல்லூரிகள்

1. சிராமிக் தொழில்நுட்ப நிறுவனம், விருத்தாச்சலம்
1. முத்தையா பாலிடெக்னிக் கல்லூரி, சிதம்பரம்
1. அன்னை மாதா பாலிடெக்னிக் கல்லூரி, திட்டக்குடி
1. அன்னை வேங்கங்கன்னி பாலிடெக்னிக் கல்லூரி, பன்ருட்டி
1. ஏரிஸ் பாலிடெக்னிக் கல்லூரி, வடலூர்
1. ஸ்ரீ ஐய்யப்பா அய்யப்பா பாலிடெக்னிக் கல்லூரி, ஐவதுகுடி
1. கிருஷ்ணசாமி நினைவு பாலிடெக்னிக் கல்லூரி, கடலூர்
1. M.R.K. பாலிடெக்னிக் கல்லூரி, கடலூர்
1. பாடாலீஸ்வரர் பாலிடெக்னிக் கல்லூரி,வண்ணாரபாளையம்
1. ஸ்ரீ அய்யப்பா பாலிடெக்னிக் கல்லூரி, விருத்தாச்சலம்
1. ஸ்ரீ மகாலட்சுமி பாலிடெக்னிக் கல்லூரி, கடலூர்
1. விக்னேஷ்வர பாலிடெக்னிக் கல்லூரி, குறிஞ்சிப்பாடி
1. விவேகானந்தா பாலிடெக்னிக் கல்லூரி, நெய்வேலி
1. அரசு பாலிடெக்னிக் கல்லூரி, கூடுவெளி
# கடலூர் மாவட்டத்திலுள்ள கல்வி நிலையங்கள்

## கல்லூரிகள்

### கல்வியியல் கல்லூரிகள்

1. அருள்மிகு ஸ்ரீ ஜோதி மகளிர் கல்வியியல் கல்லூரி, பண்ருட்டி
1. பிளெசி கல்வியியல் கல்லூரி, சிதம்பரம்
1. அன்னை மாதா கல்வியியல் கல்லூரி, திட்டக்குடி  
1. வள்ளலார் (OPR) கல்வியில் கல்லூரி
வடலூர்
# சல்பைட்டு எசுத்தர்

**சல்பைட்டு எசுத்தர்** (*sulfite ester*) என்பது (RO)(R'O)SO என்ற கட்டமைப்பில் அமைந்த ஒரு வேதி வினைக்குழுவாகும். கந்தக அணுவின் மீது தனி இணை எலக்ட்ரான்கள் இருக்கின்ற காரணத்தால் இக்குழுவில் உள்ள சேர்மங்கள் முக்கோணக் கூர்நுனி மூலக்கூற்று வடிவத்தை ஏற்கின்றன. R மற்றும் R' பதிலீடுகள் வேறுபட்டு நாற்தொகுதி கந்தக மையத்தை உருவாக்கி சேர்மம் படியா மூலக்கூற்று சீர்மை கொண்டதாக உருவாகிறது. ஒருவேளை R குழுக்கள் ஒன்றாக இருக்குமேயானால் சேர்மம் நல்லியல் Cs மூலக்கூற்று சீர்மை கொண்டதாக உருவாகிறது. அவை பொதுவாக தயோனைல் குளோரைடுடன் ஆல்ககால்களை வினைப்படுத்தி தயாரிக்கப்படுகின்றன . இவ்வினை குறிப்பாக அறை வெப்பநிலையில் நிகழ்த்தப்படுகிறது. இதனால் ஆல்ககால் குளோரோ ஆல்க்கீனாக மாற்றப்படுவது தடுக்கப்படுகிறது. பிரிடின் போன்ற காரங்களும் இவ்வினையை நிகழ்த்த பயன்படுத்தப்படுகின்றன.  
: 2 ROH + SOCl<sub>2</sub> → (RO)<sub>2</sub>SO + 2 HCl  
எண்டோசல்பான் என்ற பூச்சிக்கொல்லி ஒரு சல்பைட்டு எசுத்தராகும். எத்திலீன் சல்பைட்டு, டைமெத்தில் சல்பைட்டு, டைபீனைல் சல்பைட்டு போன்ற சேர்மங்கள் எளிய உதாரணங்களாகும். பல சல்பைட்டு எசுத்தர் மாதிரிகள் சர்க்கரை போன்ற டையால்களிலிருந்து தயாரிக்கப்படுகின்றன. சல்பைட்டு எசுத்தர்கள் வலிமையான ஆல்க்கைலேற்றும் மற்றும் ஐதராக்சி ஆல்க்கைலேற்றும் முகவர்களாக செயல்பட இயன்றவையாகும் .
# கரூர் மாவட்டத்திலுள்ள கல்வி நிலையங்கள்

**கரூர் மாவட்டத்திலுள்ள** கல்வி நிலையங்கள் என்பது கரூர் மாவட்டத்திலுள்ள பள்ளி மற்றும் கல்லூரிகளின் தொகுப்பாகும்.
# கரூர் மாவட்டத்திலுள்ள கல்வி நிலையங்கள்

## கல்லூரிகள்

### கலை அறிவியல் கல்லூரிகள்

1. அரசினர் கலைக் கல்லூரி, கரூர்
1. டாக்டர் கலைஞர் அரசினர் கலைக்கல்லூரி, குளித்தலை
1. அரசு கலை மற்றும் அறிவியல் கல்லூரி, மைலம்பட்டி , கரூர்
1. கொங்கு கலை அறிவியல் கல்லூரி (கரூர்)
1. ஆசான் கலை அறிவியல் கல்லூரி, கரூர்
1. அன்னை மகளிர் கலை மற்றும் அறிவியல் கல்லூரி புன்னம் சத்திரம்
1. வள்ளுவர் கல்லூரி அறிவியல் மற்றும் மேலாண்மை கல்லூரி, கரூர்
1. அருங்கரை அம்மன் கலை அறிவியல் கல்லூரி,சின்ன தாராபுரம்
1. ஜெய்ராம் கலை மற்றும் அறிவியல் கல்லூரி, கரூர்
1. கேம்பிரிட்ஜ் கலை அறிவியல் கல்லூரி, வட்ட மங்களம்
1. உஸ்வத்துன் ஹஸனா மாமாஞ்சி ஹாஜி அப்துல் லத்தீப் மகளிர் கல்லூரி,பள்ளப்பட்டி
1. ஶ்ரீ சாரதா நிக்கேதன் மகளிர் கலை அறிவியல் கல்லூரி
1. கிருஷ்ணா கலை அறிவியியல் கல்லூரி, கொள்ளுதண்ணீர்பட்டி ,கரூர் மாவட்டம்
# கரூர் மாவட்டத்திலுள்ள கல்வி நிலையங்கள்

## கல்லூரிகள்

### பொறியியல் கல்லூரிகள்

1. எம். குமாரசுவாமி பொறியியல் கல்லூரி
1. செட்டிநாடு பொறியியல் மற்றும் தொழில்நுட்பக் கல்லூரி
1. வி.எஸ்.பி. பொறியியல் கல்லூரி, காருடையாம்பாளையம்
# கரூர் மாவட்டத்திலுள்ள கல்வி நிலையங்கள்

## கல்லூரிகள்

### உணவக மேலாண்மையியல் கல்லூரிகள்

1. வள்ளுவர் உணவக மேலாண்மை நிறுவனம், கருர்
1. என் ஐ எம் எசு உணவக மேலாண்மை பன்னாட்டு நிறுவனம்
1. எசு ஜெ. உணவக மேலாண்மை நிறுவனம், மைலம்பட்டி, கரூர்
# கரூர் மாவட்டத்திலுள்ள கல்வி நிலையங்கள்

## கல்லூரிகள்

### கல்வியியல் கல்லூரிகள்

1. சேரன் கல்வியியல் கல்லூரி, கரூர்
1. எம். குமாரசாமி கல்வியியல் கல்லூரி, கரூர்
1. கலியமால் கல்வியியல் கல்லூரி, கரூர்
1. ஜெயராம் கல்வியியல் கல்லூரி, கரூர்
# கரூர் மாவட்டத்திலுள்ள கல்வி நிலையங்கள்

## கல்லூரிகள்

### ஆசிரியர் பயிற்சி கல்லூரிகள்

1. ஆஸி கல்வியியல் கல்லூரி, கரூர்
1. அரை ஆசிரியர் பயிற்சி நிறுவனம், கரூர்
1. B.T.K. ஆசிரியர் பயிற்சி நிறுவனம், கரூர்
1. ஜெயராம் கல்வியியல் கல்லூரி, கரூர்
1. ஜெயராம் ஆசிரியர் பயிற்சி நிறுவனம், கரூர்
1. ஜான் ஆசிரியர் பயிற்சி நிறுவனம், குலத்தலை தாலுக்
1. காளியம்மாள் கல்வியியல் கல்லூரி, கரூர்
1. எம். குமாரசாமி கல்வியியல் கல்லூரி, கரூர்
1. M.S.E.S. கல்வியியல் கல்லூரி, கரூர்
1. பொன் காளியம்மன் கல்வியியல் கல்லூரி, கரூர்
1. ராசம்மா கல்வியியல் கல்லூரி, கரூர்
1. ராசம்மாஆசிரியர் பயிற்சி நிறுவனம், கரூர்
1. செர்வைட் கல்வியியல் கல்லூரி, கரூர்
1. ஸ்ரீ பாலாஜி இன்ஸ்டிடியூட் ஆஃப் ஆசிரியர் பயிற்சி நிறுவனம், கரூர்
1. ஸ்ரீ சுப்பிரமணிய ஆசிரியர் பயிற்சி நிறுவனம், குலத்தலை தாலுக்கா
# கரூர் மாவட்டத்திலுள்ள கல்வி நிலையங்கள்

## கல்லூரிகள்

### செவிலியர் பயிற்சி கல்லூரிகள்

1. சக்தி நர்சிங் கல்லூரி, கரூர்
1. ஸ்ரீ அரவிந்தோ நர்சிங் கல்லூரி, கரூர்
1. எம் ஜி ஆர் நர்சிங் கல்லூரி, தரகம்பட்டி கரூர்
# கரூர் மாவட்டத்திலுள்ள கல்வி நிலையங்கள்

## கல்லூரிகள்

### பாலிடெக்னிக் கல்லூரிகள்

1. கரூர் பாலிடெக்னிக் கல்லூரி, கரூர்
1. அருள்முருகன் பாலிடெக்னிக் கல்லூரி, கரூர்
1. கொங்கு ஹைடெக் பாலிடெக்னிக், தடாகோயில், அரவக்குறிச்சி, கரூர்
1. அரசு பாலிடெக்னிக் கல்லூரி, காணியாளம்பட்டி, கரூர் மாவட்டம்.
# தந்தை ஹேன்ஸ் ரோவர் கல்லூரி

**தந்தை ஹேன்ஸ் ரோவர் கல்லூரி** பெரம்பலூர் மாவட்டம் எளம்பலூரில் உள்ள ஒரு கலை அறிவியல் கல்லூரி ஆகும்.இது 1985 ஆம் ஆண்டு நிறுவப்பட்டது. இக்கல்லூரி பாரதிதாசன் பல்கலைக்கழகத்துடன் இணைந்துள்ளது. இந்த கல்லூரி கலை, வர்த்தகம் மற்றும் அறிவியல் ஆகியவற்றில் பல்வேறு படிப்புகள் வழங்குகிறது.  
தந்தை ஹேன்ஸ் ரோவர் கலை மற்றும் அறிவியல் கல்லூரி செயின்ட் ஜான் சங்கம் அறக்கட்டளையின் ஒரு கல்வி நிறுவனமாகும். சிறுபான்மை கல்வி நிறுவனமாக 1985 ஆம் ஆண்டில் நிறுவப்பட்டது, ஜெர்மனியரான ஹேன்ஸ் ரோவர், சமுதாயத்தில் பலவீனமான மற்றும் பின்தங்கிய பிரிவினருக்கு குறிப்பாக கிறிஸ்துவ சிறுபான்மையினர் ஆகியோருக்கு கல்வி சொல்லி கொடுப்பதற்காக இந்நிறுவனத்தினை ஆரம்பித்தார்.. பல்கலைக்கழக மானியக் குழு (இந்தியா)வினால் அங்கீகரிக்கப்பட்டது.
# தந்தை ஹேன்ஸ் ரோவர் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- பயோடெக்னாலஜி
- கணினி அறிவியல்
- தாவரவியல்
- விலங்கியல்
# தந்தை ஹேன்ஸ் ரோவர் கல்லூரி

## துறைகள்

### கலை மற்றும் வணிகம்

- தமிழ்
- ஆங்கிலம்
- வரலாறு
- பொருளியல்
- வர்த்தகம்
# சோடியம் சயனோபோரோ ஐதரைடு

**சோடியம் சயனோபோரோ ஐதரைடு** (*Sodium cyanoborohydride*) என்பது NaBH<sub>3</sub>CN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற ஓர் உப்பு என்றாலும் வர்த்தக மாதிரிகள் மஞ்சள் கலந்த பழுப்பு நிறத்தில் காணப்படுகின்றன. பரவலாக கரிமத் தொகுப்பு வினைகளில் இமீன்களை ஒடுக்குவதற்கு இச்சேர்மம் பயன்படுத்தப்படுகிறது. நீரிய நிபந்தனைகளிலும் கூட இவ்வுப்பு நிலைத்து நிற்கிறது .
# சோடியம் சயனோபோரோ ஐதரைடு

## பயன்கள்

எலக்ட்ரானை-திரும்பப் பெறும் சயனைடு பதிலீடான [B(CN)H<sub>3</sub>]<sup>&minus;</sup> அயனியைக் கொண்டிருப்பதால் சோடியம் போரோ ஐதரைடில் இடம்பெற்றுள்ள [BH<sub>4</sub>]<sup>&minus;</sup> – அயனியைக் காட்டிலும் குறைவான ஒடுக்கும் பண்பை வெளிப்படுத்துகிறது. ஓர் இலேசான ஒடுக்கும் முகவர் என்பதால் குறிப்பாக இமீன்களை அமீன்களாக மாற்ற இச்சேர்மம் பயன்படுத்தப்படுகிறது.  
: R<sub>2</sub>CO + R'NH<sub>2</sub> + NaBH<sub>3</sub>CN + CH<sub>3</sub>OH → R<sub>2</sub>CH-NHR' + "NaCH<sub>3</sub>OBH<sub>2</sub>CN"  
மேலும், குறிப்பாக ஒடுக்க அமைனாக்கல் வினைகளுக்கு சோடியம் சயனோபோரோ ஐதரைடு சாதகமாகச் செயல்படுகிறது. இங்கு வினையாக்கி சோடியம் சயனோபோரோ ஐதரைடு முன்னிலையில் ஓர் ஆல்டிகைடு அல்லது கீட்டோன் ஓர் அமீனுடன் சேர்த்து சூடுபடுத்தப்படுகிறது. குறிப்பாக இவ்வினையில் மிகையளவு வினையாக்கி பயன்படுத்தப்படுகிறது. pH 7-10 என்ற அளவில் அமிலக் காரத்தன்மை கொண்ட கரைசல் தேர்ந்தெடுக்கப்பட்டால் ஒடுக்க அமைனேற்ற வினை (போர்ச்சு வினை) திறம்பட நிகழும்.  
டோசில் ஐதரசீனுடன் இணைத்து சோடியம் சயனோபோரோ ஐதரைடைப் பயன்படுத்தினால் கீட்டோன்களின் ஒடுக்க ஆக்சிசனேற்றம் நிகழ்கிறது.
# சோடியம் சயனோபோரோ ஐதரைடு

## கட்டமைப்பு

நான்முக எதிர்மின் அயனியான BH<sub>3</sub>(CN)<sup>&minus;</sup> இச்சேர்மத்தை உருவாக்குகிறது.
# சோடியம் சயனோபோரோ ஐதரைடு

## தயாரிப்பு

சோடியம் சயனோபோரோ ஐதரைடை எளிதாக தயார் செய்ய முடியும் என்றாலும் எப்போதும் கொள்முதல் செய்யப்பட்டும் வருகிகிறது. சோடியம் சயனைடுடன் போரேன் சேர்த்து தயாரிப்பது ஒரு முறையாகும். சோடியம் போரோ ஐதரைடுடன் பாதரசம்(II) சயனைடு சேர்த்து சூடுபடுத்தி தயாரிப்பது மற்றொரு தயாரிப்பு முறையாகும். வர்த்தக மாதிரிகளை தூய்மைப்படுத்த இயலும் என்றாலும் ஒடுக்க அமைனாக்கல் விளைபொருட்களின் தூய்மையை மேம்படுத்த முடிவதில்லை.
# சோடியம் சயனோபோரோ ஐதரைடு

## இதையும் காண்க

- சோடியம் டிரையசிடாக்சிபோரோ ஐதரைடு
# போலாரைட்டு

**போலாரைட்டு** (*Polarite*) என்பது (Pd,(Bi,Pb)) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். மஞ்சள் கலந்த வெண்மை நிறத்தில் தோற்றமளிக்கும் இக்கனிமம் ஒளிபுகாத் தன்மை கொண்டதாக உள்ளது. இதன் படிகங்கள் செஞ்சாய்சதுர வடிவத்தில் ஆக்கப்பட்டுள்ளன என்பதை நுண்ணோக்கியினால் மட்டுமே காணமுடியும். உலோகம் சார்ந்த ஒளிர்வும் வெண் கீற்றுகளும் இக்கனிமத்தின் இயற்பியல் பண்புகளாகும். மோவின் அளவுகோலில் போலாரைட்டின் கடினத்தன்மை மதிப்பு 3.5 முதல் 4 என கணக்கிடப்பட்டுள்ளது.  
உருசியாவின் யூரல் மலைப்பகுதியிலுள்ள நாரில்சுக் என்ற நகரத்தில் 1969 ஆம் ஆண்டில் முதன்முதலாக போலாரைட்டு கண்டறியப்பட்டது. பின்னர் தென் ஆப்பிரிக்காவின் புசுவெல்ட்டு தீப்பாறை படிவுகளிலும் அலாசுக்காவின் குட்நியூசு பே நகரிலும் கண்டறியப்பட்டது.
# திருக்கழுக்குன்றம் உருத்திரகோடீசுவரர் கோயில்

**திருக்கழுக்குன்றம் உருத்திரகோடீசுவரர் கோயில்** காஞ்சிபுரம் மாவட்டத்தில் உள்ள தேவார வைப்புத்தலமாகும்.
# திருக்கழுக்குன்றம் உருத்திரகோடீசுவரர் கோயில்

## அமைவிடம்

திருக்கழுக்குன்றத்தில், அடிவாரக்கோயிலுக்கு நேர்வீதியில் உள்ள சங்கு தீர்த்தக் குளக்கரையின் கோடியில் இடது புறத்தில் திரும்பும்போது உள்ள கரை வழியே கோடியில், வலது புறம் பிரியும் சாலையில் ஊரின் பகுதி காணப்படும். வீதியின் கோடியில் வலது புறத்தில் கோயில் அமைந்துள்ளது. இக்கோயில் உருத்திரன் கோயில், ருத்திரன் கோயில், ருத்ராங்கோயில் என்ற பெயர்களில் அழைக்கப்படுகின்றன.
# திருக்கழுக்குன்றம் உருத்திரகோடீசுவரர் கோயில்

## இறைவன்,இறைவி

இக்கோயிலில் உள்ள இறைவன் உருத்திரகோடீசுவரர் ஆவார். இறைவி திரிபுரசுந்தரி ஆவார்.
# திருக்கழுக்குன்றம் உருத்திரகோடீசுவரர் கோயில்

## சன்னதிகள்

இறைவன் கிழக்கு நோக்கியும், இறைவி தெற்கு நோக்கியும் உள்ளனர்.
# எம்பிரெசைட்டு

**எம்பிரெசைட்டு** (*Empressite*) என்பது AgTe என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெள்ளி தெலூரைடின் ஒரு வடிவம் எம்பிரெசைட்டு எனக் கருதப்படுகிறது. அரியவகை கனிமமான இது சாம்பல் நிறத்தில் செஞ்சாய்சதுரப் படிகங்களாகக் காணப்படுகிறது.அரிதாக இரட்டைக்கூர்நுனி கோபுர வடிவத்திலும் இது படிகமாகிறது.  
எம்பிரெசைட்டு கனிமம் தனித்துவமான நேர்சாய்சதுரப் படிகக் கட்டமைப்பில் உள்ளது என சமீபத்திய படிகவியல் ஆய்வுகள் உறுதிப்படுத்துகின்றன. இதனால் எம்பிரெசைட்டு கனிமம் அறுகோண Ag5−xTe3 கட்டமைப்பில் உள்ளதென்று கருதப்பட்ட கனிமவியல் கருத்து கைவிடப்பட்டு ஒரு முடிவுக்கு வந்தது.  
அதேசமயத்தில் Ag-Te கட்ட சமநிலை வரைபடத்தில் எம்பிரெசைட்டு தோன்றுவதில்லை . எனவே சுற்றுப்புற சுழல் நிபந்தனைகளில் சிற்றுறுதி நிலையில் மட்டுமே காணப்படுகிறது. முடிவிலா நேரத்தில் இந்நிலையிலிருந்து தூய்மையான Ag5Te3 மற்றும் தூய்மையான Te பிரிகின்றன.  
1914 ஆம் ஆண்டில் அமெரிக்காவின் கொலராடோ மாநிலத்திலுள்ள சகுவாச்சே மாகாணத்தின் எம்பிரெசு யோசபின் சுரங்கத்தில் கண்டறியப்பட்டதால் கனிமத்திற்கு எம்பிரெசைட்டு என்று பெயரிடப்பட்டது.
# திருத்தணி செங்கல்வராயசுவாமி கோயில்

**திருத்தணி செங்கல்வராயசுவாமி கோயில்** என்பது திருவள்ளூர் மாவட்டத்தில் உள்ள ஒரு தேவார வைப்புத்தலமாகும்.
# திருத்தணி செங்கல்வராயசுவாமி கோயில்

## அமைவிடம்

திருத்தணி மலை மீது கோயிலின் வெளிச்சுற்றில் மலையில் வலம் வரும் இடத்தில், கோயிலின் கருவறைக்கு நேர் பின்னால் உள்ள படிகளை அடித்து இடது புறத்தில் குளம் உள்ளது. வலது புறத்தில் இக்கோயில் உள்ளது. இக்கோயில் செங்கழுநீர் விநாயகர் கோயில் என்றழைக்கப்படுகிறது.